
Sáska  község Önkormányzata Képviselőtestületének

8/2013. (XI.30.) önkormányzati rendelete

A helyi adókról

Sáska község Önkormányzata Képviselő-testülete a helyi adókról szóló 1990. évi C. törvény 1. § (1) bekezdésében kapott felhatalmazás alapján, Magyarország Alaptörvénye 32. cikk (1)bekezdés h) pontjában meghatározott feladatkörében eljárva a következőket rendeli el:

1. Általános rendelkezések

1. §

(1) Az e rendeletben foglalt szabályok a helyi adókról szóló 1990. évi C. törvényben (a továbbiakban Htv.) meghatározott adóalanyokra és adótárgyakra terjednek ki. Jelen rendeletben nem szabályozott kérdésekben a Htv. és az adózás rendjéről szóló 2003. évi XCII. törvényben (a továbbiakban: Art.) foglaltak az irányadók.

(2) Sáska  község Önkormányzata

a.) magánszemélyek kommunális adóját,

b.) helyi iparűzési adót

vezet be.

2. Magánszemély kommunális adója

2. §

(1) Az adó éves mértéke a Htv. 11. §-ban meghatározott adótárgyanként, illetőleg lakásbérleti jogonként 9.000,- Ft

3.  Helyi iparűzési adó

3.§

(1) Az adó mértéke állandó jelleggel végzett iparűzési tevékenység esetén az adóalap 2 %-a.

(2) Ideiglenes jelleggel végzett iparűzési tevékenység esetén az adó mértéke naptári naponként 5.000,- Ft.

4.  Záró rendelkezések

4. §

(1) E rendelet 2014. január 1. napján lép hatályba.

(2) Hatályát veszti a helyi iparűzési adóról szóló 10/1997. (XII. 20.) Ör., valamint a magánszemélyek kommunális adójáról szóló 10/2001. (XII. 23.) Ör. és az azt módosító 7/2008. (XI. 28.) Ör. 

ELŐZETES HATÁSVIZSGÁLAT

Sáska község Önkormányzata  Képviselő-testületének, 8/2013. (XI.30.) a helyi adókról szóló önkormányzati rendelethez.

A jogalkotásról szóló 2010. évi CXXX. törvény 17.-§-a szerint a jogszabályok előkészítése során előzetes hatásvizsgálat elvégzésével kell felmérni a tervezett jogszabály valamennyi jelentősnek ítélt hatását, a szabályozás várható következményeit. Az előzetes hatásvizsgálat megállapításai a rendelet-tervezet esetében az alábbiak: 

1. Társadalmi hatások

Az önkormányzat közigazgatási területén lévő 121 lakás után, az adózók magánszemélyek kommunális adóját  fizetnek. Az adókedvezmény megszüntetésével a lakosság anyagi terhei növekednek. 

2. Gazdasági, költségvetési hatások

A rendelet megalkotásának gazdasági,  költségvetési hatása van, közel 450.000.-Ft bevétel növekedést jelent az önkormányzatnak az adókedvezmény megszüntetése. 

3. Környezeti és egészségügyi következmények

A rendelet megalkotásának környezeti, egészségügyi következménye nincs.

4. Adminisztratív terheket befolyásoló hatások

A rendelet módosításának  adminisztratív terhet befolyásoló hatása van, mivel az adózók előírásait módosítani kell, egyedi határozatokat kell hozni. 

       5. A jogszabály megalkotásának szükségessége, a jogalkotás elmaradásának várható

következményei

2013. évtől megszűnt a  települések lélekszáma alapján nyújtott központi támogatás, helyette a  feladatalapú támogatást vezették be.  A helyi lakosoknak nyújtott kedvezmény indoka az állandó lakóhellyel rendelkezők után kapott központi költségvetési támogatás volt, amely a továbbiakban már nem releváns.  

      6. A jogszabály alkalmazásához szükséges személyi, szervezeti, tárgyi és pénzügyi feltételek

A jogszabály alkalmazásához szükséges  személyi, szervezeti, tárgyi  és pénzügyi feltételek  rendelkezésre állnak.

Sáska, 2013. november 18.

       Takács Lászlóné 

